wickkiey/tamil-wikipedia-chunked huggingface dataset:
# காரணம் காரிய வரைபடம்

காரணக் காரிய வரைபடம் (Cause and effect diagram):  
காரணம் இல்லாமல் எந்த காரியமும் நடைபெறுவதில்லை. ஒரு சிக்கலுக்குப் பல காரணங்கள் இருக்கக்கூடும். ஆகவே, அந்தச் சிக்கலைத் தீர்க்க வேண்டுமானால், அதன் காரணங்களை ஆராய்ந்து அவற்றை எல்லாம் படிப்படியாக நீக்க வேண்டும். காரணங்களை எல்லாம் பட்டியலிட்டு ஆராய்வதைக் காட்டிலும் ஒரு படமாக வரைந்து ஆராயும்போது அது எளிதாகவும் தீர்மானிப்பது விரைவாகவும் இருக்கும். ஒரு சிக்கலுக்கு என்னவெல்லாம் காரணங்களாக அமைகின்றன என்பதை வகைப்படுத்திக் காட்டும் படம்தான் காரணக் காரிய வரைபடம்.  
சிக்கலுக்கான காரணங்களை முதன்மைக் காரணங்கள் என்றும் துணைக்காரணங்கள் என்றும் பிரித்துக் கொள்ளலாம். எடுத்துக்காட்டாக, ஒரு பொருள் ஒதுக்கப்படுகிறது என்றால், அதற்கு அந்தப் பொருள் செய்யப் பயன்படும் உலோகம் ஒரு காரணமாக இருக்கலாம். செய்யும் முறை, செய்யும் பணியாளர்கள், செய்யும் பொறிகள் என்று பல முதன்மைக் காரணங்கள் இருக்கலாம். உலோகம் என்ற முதன்மைக் காரணத்தை எடுத்துக் கொண்டால், உலோகத்தின் குணங்கள் சீராக இல்லாமை, வலுவில்லாமை அல்லது கடினமாக இருப்பது என்று பல துணைக் காரணங்கள் உண்டு. இதையெல்லாம் படமாக வரைந்தால் படத்தில் காட்டியதுபோல காட்சியளிக்கும்.  
இப்படம் ஒரு மீன்முள் போல காட்சியளிப்பதால் இதற்கு மீன்முள் வரைபடம் என்றும், டாக்டர் இஷிகாவா என்பவர் முதன் முதலில் இதை வரைந்து பயன்படுத்தியதால், ‘இஷிகாவா வரைபடம்’ என்றும் இது பெயர் பெறும்.  
சிக்கலுக்கான காரணங்களை முதலில் எண்ணப்புயல் மூலம் கண்டுபிடிக்க வேண்டும். இந்தக் காரணங்களை முதன்மைக் காரணங்களாகவும், துணைக் காரணங்களாகவும் பகுத்துக் கொள்ள வேண்டும். பிறகு மீனின் முதுகெலும்பு போன்ற ஒரு கோட்டை வரைந்து கொண்டு அதன் வலது முனையில் ஒரு கட்டத்தை வரைந்து அதில் சிக்கலை நோக்கிச் சாயந்திருக்குமாறு முதன்மைக் காரணங்களுக்கான கோடுகளை வரைந்துக் கொள்ள வேண்டும். அதன் முனைகளில் முதன்மைக் காரணத்தை ஒரு கட்டத்தில் எழுதிக் கொள்ள வேண்டும். அந்த முதன்மைக் காரணக் கோட்டுக்கு இரண்டு பக்கங்களில் கிளைக் காரணங்களையும் எழுத வேண்டும்.  
காரணக் காரிய வரைபடத்தை வரைந்து முடித்த பின்னர் சிக்கலை ஏற்படுத்தும் முக்கிய காரணங்களைத் தேர்வு செய்ய வேண்டும். அதற்கு 40 : 60 என்ற விதி பயன்படும்.  
எந்த ஒரு சிக்கலையும் 40% தீர்க்க வேறொருவர் துணையில்லாமல் நம்மால் முடியும். மீதி 60% சிக்கலை மற்றவர்கள் அல்லது அவர்களுடைய துணையோடுதான் தீர்க்க வேண்டும்.  
தரவட்டத்தில் மற்றவர்கள் துணையில்லாமல் நம்மால் தீர்க்கக் கூடியதை மட்டும் நாம் மேற்கொள்ள வேண்டும் என்பது பொதுக் கொள்கையாகும். எனவே, காரணக் காரிய வரைபடத்திலிருந்து நம்மால் தீர்க்க முடிந்த காரணங்களை மட்டும் தேர்ந்தெடுத்துக் கொண்டு சிக்கலைத் தீர்க்க வேண்டும்.
# காரணம் காரிய வரைபடம்

## மேலும் பார்க்க

- 5 ஏன்கள்
# காரணம் காரிய வரைபடம்

## குறிப்புகளும் மேற்கோள்களும்

1.முழுத்தரமேலாண்மை-முனைவர் ப.அர.நக்கீரன்,பாவை வெளியீடு,சென்னை
# கே. வி. ஆனந்த்

**கே. வி. ஆனந்த்** (*K. V. Anand*, 30 அக்டோபர் 1966 – 30 ஏப்ரல் 2021) ஒரு தென்னிந்தியத் திரைப்பட ஒளிப்பதிவாளரும், இயக்குநரும் ஆவார். இவர் *கனா கண்டேன்* (2005), *அயன்* (2009) திரைப்படங்கள் மூலம் மக்களிடையே சிறந்த இயக்குநராகப் பெயர் பெற்றார். அதற்கு முன்னரே, பல இந்தி, தமிழ், மலையாளம், தெலுங்குத் திரைப்படங்களுக்கு ஒளிப்பதிவாளராகப் பணியாற்றி உள்ளார். 1995-ஆம் ஆண்டு அவர் ஒளிப்பதிவாளராக பணியாற்றிய முதல் திரைப்படம் *தென்மாவின் கொம்பத்து* என்ற மலையாளத் திரைப்படத்திற்காக சிறந்த ஒளிப்பதிவிற்கான தேசிய விருது பெற்றுள்ளார். 1999ஆம் ஆண்டு சங்கரின் இயக்கத்தில் வெளிவந்த *முதல்வன்* திரைப்படத்தில் பணியாற்றினார். அப்போது தனது நுட்பமான ஒளிப்பதிவு திறமைக்காகவும், பிரம்மாண்டத்திற்காகவும் பாராட்டப்பட்டார்.
# கே. வி. ஆனந்த்

## இளமைக் காலம்

ஆனந்த் 1966 அக்டோபர் 30 அன்று இந்தியாவின், தமிழ்நாடு மாநிலத்தில் உள்ள சென்னையில் கரிமனல் முணுசாமி வெங்கடேசன் மற்றும் அனசூயா வெங்கடேசன் ஆகியோருக்கு பிறந்தார். இவர் குழந்தை பருவத்தில் பழவேற்காட்டில் வளர்ந்தார். பின்னர் ஜூன் 1986 இல் துவாரகதாஸ் கோவர்தன்தாஸ் வைஷ்ணவ கல்லூரியில் இயற்பியலில் இளங்கலை பட்டம் பெற்றார். பின்னர் சென்னை இலயோலாக் கல்லூரியில், முதுகலை பட்டம் பெற்றார். ஆனந்த் கல்லூரியின் வருடாந்திர இறுதி நாட்களில் இமயமலையில் மலையேற்றப் பயணங்களில் பங்கேற்றார். இந்தியாவின் பல்வேறு தொலைதூர இடங்களுக்கு, அவரது ஆய்வுப் பயணங்கள் புகைப்படம் எடுப்பதில் அவருக்கு ஆர்வத்தைத் தூண்டின. ஆனந்த், கல்லூரியில் மாநில மற்றும் தேசிய அளவிலான புகைப்பட போட்டிகளில் பங்கேற்றார். அவரது காட்சி படங்கள் அவருக்கு ஏராளமான புகைப்பட விருதுகளைப் பெற்றன.
# கே. வி. ஆனந்த்

## இறப்பு

கொரோனா தொற்று பாதிப்புக்கு உள்ளாகி சென்னையில் உள்ள தனியார் மருத்துவமனையில் சிகிச்சை பெற்று வந்த கே. வி. ஆனந்த் வேறு எந்த நோய் அறிகுறிகளும் இல்லாத நிலையில், ஏப்ரல் 30, 2021 அன்று திடீரென மாரடைப்பு ஏற்பட்டு அதிகாலை 3 மணியளவில் காலமானார்.
# கே. வி. ஆனந்த்

## திரைப்படங்கள்

### ஒளிப்பதிவாளராக

<sub>மூலம்:</sub>
| ஆண்டு | திரைப்படம் | மொழி |  |
| --- | --- | --- | --- |
| 1994 | *தென்மாவின் கொம்பத்து* | மலையாளம் |  |
| *மின்னரம்* | மலையாளம் |  |  |
| 1995 | *புண்யா பூமி நா தேசம்* | தெலுங்கு |  |
| 1996 | *காதல் தேசம்* | தமிழ் |  |
| 1997 | *சந்திரலேகா* | மலையாளம் |  |
| 1997 | *நேருக்கு நேர்* | தமிழ் |  |
| 1998 | *டோலி சஜா கே ரக்னா* | இந்தி |  |
| 1999 | *முதல்வன்* | தமிழ் |  |
| 2000 | *ஜோஷ்* | இந்தி |  |
| 2001 | *நாயக்* | இந்தி |  |
| 2002 | *விரும்புகிறேன்* | தமிழ் |  |
| *த லெஜன்ட் ஆஃப் பகத்சிங்* | இந்தி |  |  |
| 2003 | *பாய்ஸ்* | தமிழ் |  |
| 2004 | *செல்லமே* | தமிழ் |  |
| 2004 | *காக்கி* | இந்தி |  |
| 2007 | *சிவாஜி: தி பாஸ்* | தமிழ் |  |
| 2007 | *ஹீரோவா? சீரோவா?* | தமிழ் | } |
# கே. வி. ஆனந்த்

## திரைப்படங்கள்

### இயக்குநராக

<sub>மூலம்:</sub>
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2005 | *கனா கண்டேன்* | தமிழ் |  |
| 2009 | *அயன்* | தமிழ் |  |
| 2010 | *கோ* | தமிழ் |  |
| 2012 | * மாற்றான்* | தமிழ் |  |
| 2015 | *அனேகன்* | தமிழ் |  |
| 2017 | *கவண்* | தமிழ் |  |
| 2019 | *காப்பான்* | தமிழ் | } |
# கே. வி. ஆனந்த்

## திரைப்படங்கள்

### நடிகராக

<sub>மூலம்:</sub>
- *மீரா* (1992)
- *சிவாஜி: தி பாஸ்* (2007)
- *மாற்றான்* (2012)
- *கவண்* (2017)
# அரவிந்த்சாமி

**அர்விந்த்சாமி** (*Arvind Swami*) (பிறப்பு: 18 ஜூன் 1970) ஓர் புகழ்பெற்ற இந்தியத் திரைப்பட நடிகர் ஆவார். இவர் தமிழ், தெலுங்கு, மலையாளம் மற்றும் இந்தித் திரைப்படங்களில் நடித்து வருகிறார். *ரோஜா*, *பம்பாய்*, *மின்சார கனவு*, *இந்திரா*, *தேவராகம்*, *அலைபாயுதே* , கடல்,மெய்யழகன்,தனி ஒருவன்,போகன்,பாஸ்கர் என்கிற ராஸ்கல்,ரெண்டகம்,துருவா,Dear Dad,Maun,Daddy,saat rang ke sapne
போன்ற படங்கள் இவரது புகழ்பெற்ற திரைப்படங்கள் ஆகும்.
# அரவிந்த்சாமி

## இளமை வாழ்வு

அர்விந்த்சாமி 18 சூன் 1970 அன்று தமிழ்நாட்டிலுள்ள திருச்சிராப்பள்ளியில் தொலைக்காட்சி நடிகர் டெல்லி குமாருக்கு பிறந்தார். இவர் தமது மாமாவிடம் வளர்ந்தார்.
# அரவிந்த்சாமி

## திரைப்பட வாழ்வு

அவரது திரைப்பட அறிமுகம் மணிரத்னத்தின் தளபதியில் தொடங்கியது. முதன்மை வேடமேற்று நடித்த முதல் படமாக மணிரத்னத்தின் ரோஜா படம். இந்தப் படம் மூலம் நாடெங்கிலும் அவருக்கு அறிமுகம் கிடைத்தது. தமது வேடங்களை ஏற்றுக்கொள்வதில் மிகுந்த கவனம் செலுத்தியதால், வெகுசில படங்களிலேயே நடித்திருந்தாலும் அவரது திரைப்படங்கள் வெற்றிப்படங்களாக அமைந்தன. இவர் நடித்த ரோஜா மற்றும் பம்பாய் திரைப்படம் மாநில, தேசிய விருதுகளை பெற்றுத் தந்தது.  
2000ஆம் ஆண்டு முதல் நடிப்பதை விட்டு பிற வணிகச் செயல்களைக் கவனிக்கத் தொடங்கினார்.
# அரவிந்த்சாமி

## தனி வாழ்வு

அர்விந்த் சென்னையில் உள்ள சிஷ்யா என்ற பள்ளியிலும் பின்னர் எழும்பூர் டான் பாஸ்கோவிலும் படித்தார். லயோலாக் கல்லூரியில் வணிகவியல் இளங்கலைப்பட்டம் பெற்றார். பின்னர் முதுகலைப் பட்டமேற்படிப்பை அமெரிக்காவின் வடக்கு கரோலினா மாநில வேக் ஃபாரஸ்ட் பல்கலைக்கழகத்தில் படித்தார். தமது தாயின் உடல்நலம் குன்றியதைத் தொடர்ந்து இந்தியா திரும்பினார்.  
அர்விந்த்சாமி 1994 ஆம் ஆண்டு காயத்திரி என்பவரை திருமணம் செய்துக்கொண்டார். அவர்களுக்கு ஆதிரா, ருத்ரா என இரண்டு குழந்தைகள் உள்ளனர்.
# அரவிந்த்சாமி

## திரைப்படங்கள்

| **ஆண்டு** | **பெயர்** | **வேடம்** | **இயக்குநர்** | **நடிகர்கள்** | **மொழி** |  |
| --- | --- | --- | --- | --- | --- | --- |
| 1991 | *தளபதி* | அர்ஜூன் | மணிரத்னம் | ரசினிகாந்து, மம்முட்டி, ஷோபனா | தமிழ் |  |
| 1992 | ரோஜா | ரிசிக்குமார் | மணிரத்னம் | மதுபாலா | தமிழ் |  |
| 1993 | மறுபடியும் | கௌரி சங்கர் | பாலு மகேந்திரா | ரோகிணி, நிழல்கள் ரவி, ரேவதி | தமிழ் |  |
| 1993 | டாடி | சங்கீத சிவன் | கௌதமி, சுரேஷ் கோபி | மலையாளம் |  |  |
| 1993 | பாசமலர்கள் | சுரேஷ் மேனன் | ரேவதி, அஜித் குமார், | தமிழ் |  |  |
| 1995 | பம்பாய் | சேகர் | மணிரத்னம் | மனிஷா கொய்ராலா | தமிழ் |  |
| 1995 | மௌனம் | உமா மகேஷ்வர ராவ் | நக்மா, சாரு ஹாசன் | தெலுங்கு |  |  |
| 1995 | இந்திரா | தியாகு | சுஹாசினி | அனு ஹாசன், நாசர் | தமிழ் |  |
| 1996 | தேவராகம் | விஷ்னு | பரதன் | ஸ்ரீதேவி | மலையாளம் |  |
| 1997 | சாத் ரங் கே சப்னே | மஹிபல் | பிரியதர்சன் | ஜூஹி சாவ்லா | இந்தி |  |
| 1997 | மின்சார கனவு | தாமஸ் | ராஜிவ் மேனன் | கஜோல், பிரபுதேவா | தமிழ் |  |
| 1997 | புதையல் | Koti | செல்வா | மம்முட்டி, சாக்ஷி சிவானந்த் | தமிழ் |  |
| 1999 | என் சுவாசக் காற்றே | அருண் | கே எஸஸ ரவி | இசா கோபிகர் | தமிழ் |  |
| 2000 | அலைபாயுதே | ஐஏஎஸ் அதிகாரியாக | மணிரத்னம் | மாதவன், சாலினி, குஷ்பூ | தமிழ் |  |
| 2002 | ராஜா கோ ராணி சே பியார் ஹோ கயா | மோஹித் குமார் | ராஜிவ் குமார் | மனிஷா கொய்ராலா | இந்தி |  |
| 2005 | சாசனம் | முத்தையா | மகேந்திரன் | கௌதமி | தமிழ் |  |
| 2012 | கடல் | பாதர் | மணிரத்னம் | அர்ஜூன், கௌதம் கார்த்திக், துளசி நாயர் | தமிழ் |  |
| 2015 | தனி ஒருவன் | பழநி (சித்தார்த் அபிமன்யு) | மோகன் ராஜா | ஜெயம் ரவி, நயன்தாரா | தமிழ் |  |
| 2017 | போகன் | ஆதித்யா | இலட்சுமன் | ஜெயம் ரவி, ஹன்சிகா மோட்வானி | தமிழ் | } |
# நடுவண் இடைநிலைக் கல்வி வாரியம்

**நடுவண் இடைநிலைக் கல்வி வாரியம்** (*Central Board of Secondary Education*) என்பது பொது மற்றும் தனியார் பள்ளிகளுக்கான தேசிய அளவிலான கல்வி வாரியம் ஆகும். இந்த வாரியம் மைய அரசின் நிர்வாகம் மற்றும் கண்காணிப்பின் கீழ் செயல்படுகிறது. நடுவண் இடைநிலைக் கல்வி வாரியமானது, தமது நிர்வாகத்தில் இணைக்கப்பட்ட பள்ளிகளை தேசிய கல்வியியல் ஆராய்ச்சி மற்றும் பயிற்சி நிறுவனத்தால் பரிந்துரைக்கப்பட்ட கலைத்திட்டத்தை மட்டுமே பின்பற்ற அறிவுறுத்தப்படுகிறது. 2019 ஆம் ஆண்டின் தொடக்கத்தில் இவ்வாரியத்துடன் இணைக்கப்பட்ட பள்ளிகளின் எண்ணிக்கை 21,448 ஆகும். இக்கல்வி வாரியத்தின் பாடத்திட்டப்படி கேந்திரிய வித்யாலயா, ஜவஹர் நவோதயா வித்தியாலயம், மற்றும் மாதிரி பள்ளித் திட்டம்|மாதிரிப் பள்ளிகள் செயல்படுகிறது.
# நடுவண் இடைநிலைக் கல்வி வாரியம்

## வரலாறு

இந்தியாவில் கல்விக்காக தொடங்கப்பட்ட முதல் கல்வி வாரியமானது ‘உத்திரப்பிரதேச உயர்நிலைப் பள்ளி மற்றும் இடைநிலைக் கல்வி வாரியம் 1921 ஆம் ஆண்டில் ஏற்படுத்தப்பட்டது. இந்தக் கல்வி வாரியத்தின் ஆட்சி எல்லையானது இராஜபுதனம், மத்திய இந்தியா மற்றும் குவாலியர் ஆகிய பகுதிகளை உள்ளடக்கியது ஆகும். 1929 ஆம் ஆண்டு இந்திய அரசாங்கமானது, இராஜபுதனத்தில் உயர்நிலைக் கல்வி மற்றும் இடைநிலைக் கல்விக்கான கூட்டு வாரியம் ஒன்றை ஏற்படுத்தியது. இந்த வாரியத்தின் ஆட்சி எல்லையானது அஜ்மீர், மெர்வாரா, மத்திய இந்தியா மற்றும் குவாலியர் ஆகியவற்றை உள்ளடக்கியதாக இருந்தது. பின்னர் இந்த ஆட்சி எல்லையானது அஜ்மீர், போபால் மற்றும் விந்தியப் பிரதேசம் ஆகியவற்றோடு வரம்புக்குட்படுத்தப்பட்டது. இதன் விளைவாக, 1952 ஆம் ஆண்டில் இந்த வாரியத்தின் அமைப்பானது திருத்தப்பட்டு அதன் ஆட்சி எல்லையானது பகுதி-இ மற்றும் பகுதி-ஈ யூனியன் பிரதேசங்களும் ஆட்சி எல்லைக்குள் உட்படுத்தப்பட்டது. இறுதியாக 1962 ஆம் ஆண்டில் இந்த வாரியமானது மறுசீரமைக்கப்பட்டது. இந்த வாரியத்தின் முக்கிய நோக்கங்களாவன: கல்வி நிறுவனங்களுக்கு திறம்பட பணியாற்றுவது, மைய அரசில் அடிக்கடி இட மாறுதல் செய்யப்படக்கூடிய பதவிகளில் உள்ள பெற்றோரின் குழந்தைகளின் கல்வித் தேவைகளைத் தீர்க்க உதவுவது ஆகியவை ஆகும்.
# நடுவண் இடைநிலைக் கல்வி வாரியம்

## அதிகார எல்லை

வாரியத்தின் அதிகார எல்லையானது தேசத்தின் புவியியல் எல்லைகளுக்கு அப்பால் நீண்டுள்ளது. வாரியம் மீண்டும் புதுப்பிக்கப்பட்டதன் விளைவாக, முந்தைய 'தில்லி இடைநிலைக்கல்வி வாரியம்’ மத்திய வாரியத்துடன் ஒன்றிணைக்கப்பட்டது. எனவே மத்திய வாரியத்தின் ஒரு பகுதியாக அனைத்து கல்வி நிலையங்களும் தில்லி வாரியத்தின் மூலமாக அங்கீகரிக்கப்பட்டது. அதற்குப் பின், அந்தமான் மற்றும் நிக்கோபார் தீவுகள், அருணாச்சலப் பிரதேசம், சிக்கிம் மாநிலம் மற்றும் தற்போதைய ஜார்கண்ட், உத்திராஞ்சல் மற்றும் சண்டிகார் ஆகிய பிரதேசங்களும் வாரியத்துடன் இணைக்கப்பட்டன. 1962 ஆம் ஆண்டு 309 பள்ளிகளைக் கொண்டிருந்த வாரியம், இன்று (2018 ஆம் ஆண்டின் நிலையில்) இந்தியாவில் 20299 பள்ளிகளையும், 25 வெளிநாடுகளில் 220 பள்ளிகளையும் கொண்டுள்ளது. இவற்றில் 1123 கேந்திரிய வித்யாலயாக்களும், 2953 அரசு மற்றும் அரசு உதவி பெறும் பள்ளிகளும், 15837 சுயநிதிப்பள்ளிகளுகம், 592 ஜவஹர் நவோதயா வித்யாலயாக்களும் மற்றும் 14 மத்திய திபெத்திய பள்ளிகளும் உள்ளன.
# நடுவண் இடைநிலைக் கல்வி வாரியம்

## முக்கிய நடவடிக்கைகள் மற்றும் குறிக்கோள்கள்

குறிப்பிடத்தக்க உள் இணைக்கப்பட்ட குறிக்கோள்களை அடைவதற்காக நடுவண் இடைநிலைக் கல்வி வாரியம் அமைக்கப்பட்டது:
- 10 ஆம் வகுப்பு மற்றும் 12 ஆம் வகுப்பு முடிவில் தேர்வுகளின் விதிமுறைகளைக் குறிப்பிடுவதற்கு, மற்றும் பொதுத் தேர்வை நடத்துவதற்காக
- இணைக்கப்பட்ட பள்ளிகளில் தேர்வு எழுதி வெற்றிபெறுபவர்களுக்கு தகுதி சான்றிதழ்களை வழங்குவதற்காக.
- பணி மாற்றங்களைக் கொண்டிருக்கும் பெற்றோர்களைக் கொண்ட மாணவர்களுக்கு கல்வித் தேவைகளை முழுமையாக்குவதற்காக.
- தேர்வுகளின் பயிற்சி வகுப்பு ஆணைகளைக் குறிப்பிடுவதற்காகவும், தெரிவிப்பதற்காகவும்
- தேர்வின் நோக்கத்தை இணைக்கப்பட்ட கல்வி நிலையங்களுக்குத் தெரிவிக்கவும், நாட்டின் கல்வித் தரங்களை உயர்த்துவதும் இதன் நோக்கமாகும்.
# நடுவண் இடைநிலைக் கல்வி வாரியம்

## முக்கிய நடவடிக்கைகள் மற்றும் குறிக்கோள்கள்

#### வாரியத்தின் முதன்மை நோக்கம்

- மாணவர்களை நட்பார்ந்த முறையில் நடத்துவதும், மாணவர்களுக்கு மையப்படுத்தப்பட்ட முன் உதாரணமாக விளங்குவதற்காகவும் கற்பிக்கும்-கற்றல் செயல்முறைகளில் புதுமைகள்.
- தேர்வுகள் மற்றும் மதிப்பீட்டு பயிற்சிகளில் சீரமைத்தல்கள்.
- பணி-சார்ந்த மற்றும் பணி-இணைக்கப்பட்ட உள்ளீடுகளை சேர்ப்பதன் மூலமான திறன் கற்றல்.
- சேவைப் பயிற்சித் திட்டங்கள், பயிலரங்குகள் மற்றும் பலவற்றை நடத்துவதன் மூலம் ஆசிரியர்கள் மற்றும் நிர்வாகிகளின் கல்வித் திறன்களை நிலையாக்குதல்.
# நடுவண் இடைநிலைக் கல்வி வாரியம்

## பன்முகப்படுத்தல்

இதன் செயல்பாடுகளை பயனுள்ள முறையில் வெளிப்படுத்துவதற்கு, நாட்டின் பல பகுதிகளில் வாரியம் மூலமாக வட்டார அலுவலகங்கள் அமைக்கப்பட்டுள்ளன, இதன் மூலம் இணைக்கப்பெற்ற பள்ளிகளுக்கு அதிக ஏற்புத்தன்மை கிடைக்கும். அலகாபாத், அஜ்மீர், சென்னை, குவாஹாத்தி, பஞ்சுகுலா மற்றும் தில்லி ஆகிய பகுதிகளின் வாரியத்தின் வட்டார அலுவலங்கள் அமைந்துள்ளன. இந்தியாவிற்கு வெளியே அமைந்துள்ள பள்ளிகள், தில்லி வட்டார அலுவலகம் மூலமாக கவனிக்கப்பட்டு வருகிறது. நடுவண் இடைநிலைக் கல்வி வாரியத்தின் வட்டார அலுவலகங்களுடைய அதிகார எல்லையின் முழு விவரங்களுக்கு [http://www.cbse.nic.in/regjur.htm ] ஐப் பார்க்கவும். இதன் தலைமையகமானது, வட்டார அலுவலகங்களின் நடவடிக்கைகளை தொடர்ந்து கண்காணித்து வருகின்றது. எனினும், வட்டார அலுவலங்களுக்கு போதுமான அதிகாரங்கள் அளிக்கப்பட்டுள்ளன. கொள்கைகளை ஈடுபடுத்தி சிக்கல்கள் ஏற்பட்டாலும், தலைமை அலுவலகத்தில் அவை குறிப்பிடப்படுகின்றன. தினசரி நிர்வாகம், பள்ளிகளுடன் தொடர்பு, தேர்வுகளுக்கான முந்தைய மற்றும் பிந்தைய ஏற்பாடுகள் ஆகியவற்றைக் கொண்ட பொருள்கள் அனைத்தும் குறிப்பிட்ட வட்டார அலுவலங்கள் மூலமாகக் கையாளப்படுகின்றன.
# நடுவண் இடைநிலைக் கல்வி வாரியம்

## நிர்வாக அமைப்பு

செயலர் கல்வி, இந்திய அரசாங்கம், மனித வள மேம்பாட்டு அமைச்சகத்துடன் உரிமை கொள்ளப்பட்ட கட்டுப்படுத்தும் ஆணையத்தின் ஒட்டுமொத்த மேற்பார்வையின் கீழ் இந்த வாரியம் செயல்படுகிறது. இயற்கையாக ஆலோசனை கூறும் பல்வேறு சட்டப்படியான செயற்குழுக்களையும் இந்த வாரியம் தன்னகத்தே கொண்டுள்ளது. அதன் விதிகள் மற்றும் ஒழுங்குமுறைகளின் கீழ் வாரியத்தின் நிர்வாகக் குழு நிறுவப்பட்டுள்ளது. வாரியத்தின் நிர்வாகக்குழுவிற்கு முன்பாக ஒப்புதலுக்காக அனைத்து செயற்குழுக்களின் பரிந்துரைகளும் வைக்கப்படும்.
# நடுவண் இடைநிலைக் கல்வி வாரியம்

## இணைப்புகள்

அனைத்து ஜவஹர் நவோதயா வித்யாலயங்கள், அனைத்து கேந்திரிய வித்யாலயாக்கள், வெளிநாடுகளில் உள்ள இந்தியக் கல்வி முறையைப் பின்பற்றும் தனியார் பள்ளிகள், மத்திய அரசிடம் அங்கீகாரம் பெற்ற தனியார் பள்ளிகள் ஆகியவை நடுவண் இடைநிலைக் கல்வி வாரியத்துடன் இணைக்கப்பட்டவையாகும்.
# நடுவண் இடைநிலைக் கல்வி வாரியம்

## தேர்வுகள்

வாரியமானது 10 மற்றும் 12 ஆம் வகுப்புகளுக்கான தேர்வுகளை ஒவ்வொரு ஆண்டும் மார்ச் மாதத்தில் நடத்துகிறது. தேர்வு முடிவுகள் ஒவ்வொரு ஆண்டும் மே இறுதியில் வெளியிடப்படுகின்றன. முன்னதாக வாரியமானது, பொறியியல் மற்றும் கட்டிடக்கலை சார்ந்த இளநிலைப் பட்டப்படிப்புகளின் சேர்க்கைக்கான அனைத்திந்திய பொறியியல் நுழைவுத் தேர்வுகளை நடத்தி வந்தது. இருப்பினும் குறிப்பிடப்பட்ட அந்தத் தேர்வானது இந்திய தொழில்நுட்ப கழகங்கள்-கூட்டு நுழைவுத் தேர்வுடன் இணைக்கப்பட்டதற்குப் பிறகு தேசிய தேர்வு முகமையால் நடத்தப்படுகிறது.  
இவ்வாரியமானது, இந்தியாவிலுள்ள முதன்மையான மருத்துவக் கல்லூரிகளில் சேர்வதற்கான அகில இந்திய மருத்துவ முன் தேர்வினை நடத்துகிறது. 2014 ஆம் ஆண்டில், இளநிலை ஆராய்ச்சியாளர் மற்றும் உதவிப்பேராசிரியர் பணியிடங்களுக்கான பல்கலைக் கழக மானியக்குழு- தேசிய தகுதித் தேர்வினை நடத்தும் பணி இவ்வாரியத்திடம் ஒப்படைக்கப்பட்டது.
2014 ஆம் ஆண்டில் தேசிய அளவிலான தகுதித் தேர்வை நடத்தும் பணியின் சேர்க்கைக்குப் பின் இவ்வாரியமானது உலகில் தேர்வுகள் நடத்தக்கூடிய மிகப்பெரும் அமைப்பாக உருவெடுத்தது.  
2017 ஆம் ஆண்டு நவம்பர் 10 ஆம் நாள், பிரதமர் நரேந்திர மோடியின் தலைமையிலான மத்திய அமைச்சரவைக் குழு தேசிய அளவிலான தேர்வுகளை நடத்துவதற்கான தேசிய தேர்வு முகமையை உருவாக்குதற்கான முன்மொழிவிற்கு ஒப்புதல் வழங்கியது. தற்போது நடுவண் இடைநிலைக் கல்வி வாரியமானது தேசிய அளவிலான மருத்துவ நுழைவுத் தேர்வு, மத்திய ஆசிரியர் தகுதித் தேர்வு (ஆண்டிற்கு இரு முறை), பல்கலைக் கழக மானியக்குழு-தேசிய தகுதித் தேர்வு (ஆண்டிற்கு இரு முறை) மற்றும் ஜவஹர் நவோதயா வித்யாலயாக்களுக்கான நுழைவுத் தேர்வு ஆகியவற்றை நடத்தி வருகிறது.
# நடுவண் இடைநிலைக் கல்வி வாரியம்

## வட்டார அலுவலகங்கள்

தற்போது இந்த வாரியம் எட்டு வட்டார அலுவலகங்களைக் கொண்டுள்ளது:
- தில்லி- தில்லி மண்டலம், வெளிநாட்டுப் பள்ளிகள்
- சென்னை- தமிழ்நாடு, கேரளா, ஆந்திரப் பிரதேசம், கர்நாடகா, மஹாராஸ்டிரா, கோவா, புதுச்சேரி, அந்தமான் மற்றும் நிக்கோபார் தீவுகள், டாமன் மற்றும் டையூ
- குவஹாத்தி- அசாம், நாகலாந்து, மணிப்பூர், மேகாலயா, திரிபுரா, சிக்கிம், அருணாச்சலப் பிரதேசம், மிசோரம்
- அஜ்மீர்- ராஜஸ்தான், குஜராத், மத்தியப் பிரதேசம், தத்ரா மற்றும் நாகர் ஹைவெலி
- பஞ்ச்குலா- ஹரியானா, சண்டிகார் ஒன்றியப் பகுதிகள், பஞ்சாப், ஜம்மு காஷ்மீர், இமாச்சலப் பிரதேசம்.
- அலகாபாத்- உத்தரப் பிரதேசம், உத்தராஞ்சல்
- பாட்னா- பீகார், ஜார்கண்ட்
- புவனேஷ்வர்- மேற்கு வங்காளம், ஒரிசா, சட்டிஸ்கர்
# நடுவண் இடைநிலைக் கல்வி வாரியம்

## சமசுகிருத வாரம்

இந்த வாரியத்தின் கீழ் இயங்கும் அனைத்துக் கல்விநிலையங்களும் ஆகத்து 7 முதல் 14 வரை *சமசுகிருத வாரம்* கொண்டாடுமாறு சூன்30, 2014 அன்று ஆணையிடப்பட்டது. இந்த வாரத்தில் சமசுகிருதம் தொடர்புள்ள பேச்சுப் போட்டிகள், கட்டுரைப் போட்டிகள் போன்றவற்றை நடத்திட பள்ளி முதல்வர்கள் அறிவுறுத்தப்பட்டனர். மேலும் இதற்கான சுற்றறிக்கையில் இம்மொழியின் பண்பாட்டுக் கூறுகளையும் மற்ற இந்திய மொழிகளுடான பிணைப்பையும் எடுத்துக்காட்டும் வகையில் பல நிகழ்ச்சிகளை நடத்தவும் பரிந்துரைகள் தரப்பட்டுள்ளன.  
சமசுகிருதம் இந்து சமய உரைகளில் மட்டுமே பயன்படுத்தப்படுவதால், இந்த ஆணை இந்தியாவின் சமயச்சார்பற்ற பன்முகத்திற்கு எதிராக இம்மொழியை மற்ற சமயத்தினர் மீது திணிப்பதாக எதிர்ப்பு எழுந்துள்ளது. தமிழகத்தின் அனைத்து அரசியல் கட்சிகளும் இது வடமொழியைத் திணிப்பதற்கான ஓர் நடவடிக்கை என்று எதிர்ப்பு தெரிவித்துள்ளனர். இதனை எதிர்த்து மாநில முதல்வர் ஜெயலலிதா பிரதமருக்கு கடிதம் எழுதியுள்ளார். இந்த ஆணைக்கு எதிராக சென்னை உயர் நீதிமன்றத்தில் பொதுநலவழக்கு போடப்பட்டது; சூலை 30, 2014 அன்று விசாரித்த உயர்நீதிமன்றம் இந்த வழக்கை தள்ளுபடி செய்துள்ளது. இதனையடுத்து சமசுகிருத வாரம் கொண்டாடுவதை எதிர்த்து ஆகத்து 5, 2014 அன்று சென்னையில் உள்ள நடுவண் கல்வி வாரிய அலுவலகத்திற்கு வெடிகுண்டு மிரட்டல் விடுத்து கடிதம் அனுப்பப்பட்டுள்ளது. இதன் காரணமாக நடுவண் இடைநிலைக் கல்வி வாரியத்தின் பள்ளிகளுக்கு காவல்துறைப் பாதுகாப்பு வழங்கப்பட்டுள்ளது.
# நடுவண் இடைநிலைக் கல்வி வாரியம்

## இதனையும் காண்க

- கேந்திரிய வித்யாலயா
- ஜவஹர் நவோதயா வித்தியாலயம்
- மாதிரி பள்ளித் திட்டம்
# நடுவண் இடைநிலைக் கல்வி வாரியம்

## குறிப்புதவிகள்

http://www.cbse.nic.in/aboutus.htm
# இலையுதிர்காலம்

**இலையுதிர்காலம்** (*Autumn*, அமெரிக்க ஆங்கிலத்தில் **ஃபால்** (fall) எனவும் அறியப்படுகிறது) என்பது நான்கு மிதவெப்பநிலை நிலவும் பருவங்களில் ஒன்றாகும். கோடைகாலத்தில் இருந்து குளிர்காலத்திற்கு மாற்றம் நடைபெறுகையில் இலையுதிர்காலம் ஏற்படுகிறது. குறிப்பிடும்படியாக இரவு முன்கூட்டியே வந்தடையும் போது, வழக்கமாக மார்ச் மாதத்தில் (தென் கோளப்பகுதி) அல்லது செப்டம்பரில் (வடகோளப்பகுதி) இலையுதிர்காலம் உண்டாகிறது.  
! வானிலை ஆய்வு
! விண்மண்டலப் பெயர்ச்சி
|-
வடகோளப்பகுதி
| 1 செப்டம்பர் – 30 நவம்பர்
| இலையுதிர்கால சம இரவுப் புள்ளி (22-23 செப்டம்பர்) – குளிர்கால சூரியகணநிலைநேரம் (21–22 டிசம்பர்)
|-
தென்கோளப் பகுதி
| 1 மார்ச் – 31 மே
| இலையுதிர்கால சம இரவுப் புள்ளி (20-21 மார்ச்) – குளிர்கால சூரியகணநிலைநேரம் (20-21 ஜூன்)
எனினும், பண்டைய செல்டிக் மரபுகளைச் சார்ந்த ஐரிய நாட்காட்டியைப் பொறுத்தவரை. இலையுதிர்காலமானது ஆகஸ்ட், செப்டம்பர் மற்றும் அக்டோபர் மாதங்கள் முழுவதும் நிலைத்திருக்கும் அல்லது குறிப்பிட்ட காலச்சூழல் சார்ந்து சில நாட்கள் கடந்து நிறைவுறவும் வாய்ப்புள்ளது.
ஆஸ்திரேலியாவில் இலையுதிர்காலமானது, அதிகாரப்பூர்வமாக மார்ச் 1 ஆம் தேதி தொடங்கி மே 31 ஆம் தேதி நிறைவடைகிறது. ஆஸ்திரேலியா கண்டத்தின் சூழல் மண்டலங்களின் மிகப்பெரிய மாறுபாடானது, திண்மையான அமெரிக்க பருவநிலைக் நாட்காட்டிகளில் அளிக்கப்படுகிறது. தட்பவெப்பநிலைகளுக்கு பொருத்தமானதைக் காட்டிலும் பண்பாட்டுக் கருத்தில் இது பொருந்தி அமைக்கப்படுகிறது. இந்த பருவநிலை சுழற்சிகளானது, ஆஸ்திரேலியாவின் பல்வேறு உள்ளூர் பழங்குடி மக்களால் பெயரிடப்பட்டு விவரிக்கப்படுகிறது, அவர்களது உள்ளூர் புவியியலுக்குரிய சூழ்நிலைகளைப் பொறுத்து இது கணிசமாக ஒன்றுக்கொன்று மாறுபடுகிறது. மேலும் உள்ளூர் சூழ்நிலை நிகழ்வுகள் மற்றும் வளங்களைச் சார்ந்து தெளிவற்றதாகவும் இவை உள்ளன.
# இலையுதிர்காலம்

## சொற்தோற்றம்

ஆன்ட்டம் (autumn) என்ற வார்த்தையானது, பழைய பிரெஞ்ச் வார்த்தையான *ஆட்டோம்ப்னே* என்ற வார்த்தையில் இருந்து பிறந்ததாகும் (நவீன பிரெஞ்சில் *ஆட்டோம்னே* ஆகும்), பின்னர் துவக்க இலத்தீன் வார்த்தையான *ஆட்டம்னஸ்* என்பதில் இருந்து நெறிபடுத்தப்பட்டது. 12 ஆம் நூற்றாண்டில் இந்த வார்த்தையைப் பயன்படுத்தியதற்கு அரிதான எடுத்துக்காட்டுகள் உள்ளன, ஆனால் 16 ஆம் நூற்றாண்டில் இந்த வார்த்தை வழக்கமான ஒன்றாக மாறியது.  
16 ஆம் நூற்றாண்டிற்கு முன்பு, இந்தப் பருவத்தைக் குறிப்பிடுவதற்கு *ஹார்வெஸ்ட்* என்ற சொல் வழக்கமாகப் பயன்படுத்தப்பட்டது. எனினும், நகரத்தில் வாழ்வதற்காக படிப்படியாக பெரும்பாலான மக்கள் வேலை செய்யும் நிலத்தில் இருந்து இடம் பெயர்ந்தனர் (குறிப்பாக எழுதப் படிக்கத் தெரிந்த மக்கள் மட்டுமே நமக்கு இப்போது அறியப்படும் மொழியைப் பயன்படுத்தியுள்ளனர்), *ஹார்வெஸ்ட்* (harvest) என்ற சொல்லானது ஆண்டின் அறுவடைப் காலத்தைக் குறிப்பிடுவதை விடுத்து, உண்மையான அறுவடை செயலை மட்டுமே குறித்தது, மேலும் இந்தப் பருவத்தைக் குறிப்பிடுவதற்காக ஹார்வெஸ்ட் (Harvest) என்ற வார்த்தைக்குப் பதிலாகப் ஃபால் (Fall) மற்றும் *ஆட்டம்* (Autumn) ஆகியவற்றை பயன்படுத்தத் தொடங்கினர்.  
இதன் மாற்றுச் சொல்லான ஃபால் என்பது இப்போது இந்தப் பருவத்திற்கான வட அமெரிக்க ஆங்கிலச் சொல் ஆகும். பண்டைய ஜெர்மானிய மொழிகளில் இருந்து இந்த வார்த்தைப் பிறந்ததாகும். இதன் துல்லியமான மூலம் தெளிவாக இல்லை, பழைய ஆங்கிலமான *fiæll* அல்லது *பியல்லன்* மற்றும் பழைய நார்சான *ஃபால்* இவையனைத்தும் இந்த வார்த்தை பிறந்ததற்கான வாய்ப்பாக உள்ளன. எனினும், இந்த வார்த்தைகள் அனைத்தும் "உயரத்தில் இருந்து விழுவது" என்ற அர்த்தத்தையே கொண்டுள்ளன, மேலும் இவையனைத்தும் பொதுவான ஒரு மூலத்தில் இருந்தோ அல்லது ஒவ்வொன்றும் தனியாகவோ பிறந்திருக்கலாம். 16 ஆம் நூற்றாண்டு இங்கிலாந்தின் பருவத்தை சுட்டிக்காட்டுவதற்கு இந்த சொல் பிறந்திருக்கலாம், "இலைகள் உதிர்தல்" மற்றும் "ஆண்டின் வீழ்ச்சி" போன்ற இடைக்கால ஆங்கிலத்தை வெளிப்படுத்தும் தன்மைகளில் இருந்து சுருங்கி இந்த வார்த்தை வெளிப்பட்டிருக்கலாம்.  
17 ஆம் நூற்றாண்டில், வட அமெரிக்காவின் குடியேற்ற நாடுகளுக்கு ஆங்கிலேயர் குடியேற்றம் நடந்த போது, புதிதாய் குடியேறியவர்கள் இவர்களது மொழியைத் தங்களுடன் எடுத்துச் சென்றனர். *ஃபால்* என்ற சொல் படிப்படியாக பிரிட்டனில் கைவிடப்பட்ட போது, வட அமெரிக்காவில் இந்த சொல் மிகவும் வழக்கமான ஒன்றானது. இருந்த போதிலும் அறிவியலிலும், இலக்கியங்களிலும் *ஆட்டம்* என்ற சொல் பயன்படுத்தப்பட்டது.
# இலையுதிர்காலம்

## பிரபல கலாச்சாரத்தில்

### ஹார்வெஸ்ட் அமைப்பு

வெப்ப பருவநிலையிலிருந்து குளுமையான பருவநிலைக்கு மாற்றம் அடைதல் தொடர்பாகவும், முதன்மை அறுவடைப் பருவமாக இதனை சார்ந்த நிலையும், இதன் கருப்பொருள்கள் மற்றும் பிரபல கருத்துருக்களின் மேல் ஆதிக்கம் செலுத்தியது. மேற்கத்தியக் கலாச்சாரத்தில், இலையுதிர்காலம் தோன்றுவது வழக்கமாக மிகவும் அழகுவாய்ந்ததாய் இருக்கும், அச்சமயத்தில் அறுவடைக்குத் தயாராய் இருந்த பழங்கள், காய்கறிகள் மற்றும் தானியங்களை நன்கு-பக்குவப்பட்டப் பெண்கள் அழுகுபடுத்துவர். மிகவும் பண்டையக் கலாச்சாரங்களில் அறுவடையின் இலையுதிர்காலக் கொண்டாட்டங்களை சிறப்பாகக் கொண்டிருந்தனர். பெரும்பாலும் அவர்களது நாட்காட்டிகளில் மிகவும் முக்கியமான ஒன்றாக இது இருந்தது. அமெரிக்காவின் மத்திய-இலையுதிர்காலத்தில் கொண்டாடப்படும் தேங்ஸ்கிவ்விங் விடுமுறையை இந்த கொண்டாட்டங்களின் அழிந்துபோகாத எதிரொலியாக இருக்கிறது. மேலும் "டாபெர்னாக்லெஸின்" முழுநிலவு ஹார்வெஸ் விழாவை ஆதாரமாகக் கொண்ட ஜூவிஷ் சுக்கோட் விடுமுறையையும் இதில் அடக்கமாகும் (ஹார்வெஸ்ட் செயல்படுத்தப்படும் குடில்களானது பின்னர் சமயம் சார்ந்த முக்கியத்துவத்தைப் பெற்றது). மேலும் பல வட அமெரிக்க இந்திய விழாக்களானது, வனத்தில் கிடைக்கப்பெறும் இலையுதிர்காலத்தில் பழுத்த உணவுகள், சீன மத்திய-இலையுதிர்காலம் அல்லது நிலவு விழா மற்றும் பல பிற கொண்டாட்டங்களின் ஹார்வெஸ்டுடன் இணைக்கப்பட்டுள்ளது. இந்த இலையுதிர்காலக் கொண்டாட்டத்தில் முக்கியக்கூறாய் இருக்கும் மனப்பாங்கு என்பது கரடுமுரடான பருவநிலையில் வருவதாய் இருப்பதுடன் இணைக்கப்பட்டிருக்கும் குறிப்பிட்ட மனச்சோர்வுடன் பூமியில் கலந்திருக்கும் பழங்களின் மகிழ்ச்சியாகும்.  
ஆங்கிலக் கவிஞர் ஜான் கெட்ஸின்' கவிதையான *டூ ஆட்டம்னில்* இந்தப் பார்வை வழங்கப்பட்டுள்ளது, அமோக வளமுடைய நேரமாகவும், 'கனிந்த பழங்கள்' கிடைக்கும் நேரமாகவும் இந்தப் பருவத்தை அவர் அதில் விளக்கியுள்ளார்.
# இலையுதிர்காலம்

## பிரபல கலாச்சாரத்தில்

### எழுச்சி குன்றிய அமைப்பு

இலையுதிர்காலக் கவிதையில் எழுச்சி குன்றிய அமைப்பானது பெரும்பாலும் இணைந்து வருகிறது. கோடைகாலத்தின் சாதகமான தன்மைகள் மறைந்து விட்டன, இப்போது குளிர்காலத்தின் குளுமை அடிவானத்தில் உள்ளது. வானம் மூப்படைந்து விட்டது, மக்கள் உடல்ரீதியாகவும், மனரீதியாகவும் உள்ளார்ந்து விட்டனர். ஜெர்மன் கவிஞரான ரெயினர் மரியா ரில்க், அவரது மிகவும் பிரபலமான கவிதைகளில் ஒன்றான *ஹர்ர்ப்ஸ்டாக்* கில் (*இலையுதிர் தினம்* ) அதைப் போன்ற மன உணர்ச்சிகளை வெளிப்படுத்தியுள்ளார், அதில் கூறப்பட்டதாவது:  
:*வீடில்லாதவர்கள், கட்டமுடியாது (எப்போதும்).*
::*தனிமையில் இருப்பவர்கள், நீண்ட நாள் அவ்வாறே நீடிப்பர்,*
:::*எழுவர், வாசிப்பர் மற்றும் நீண்ட எழுத்துக்களால் எழுதுவர்*
::::*மரங்கள் நிறைந்த அகன்ற சாலையில் முன்னும், பின்னுமாய்*
:::::*இலைகள் மலர்கையில் அமைதியற்று அலைந்து திரிவர்.*  
அதே போன்ற எடுத்துக்காட்டுகளை ஐரிஷ் கவிஞரான வில்லியம் பட்லர் யெட்ஸின்' கவிதையான *த வைல்ட் ஸ்வான்ஸ் அட் கூலி* என்பதில் கண்டறியலாம், முதிர்ச்சியடையும் பருவமானது கவிஞரில் அவரது சொந்த அனுபவமாக சங்கேத முறையில் உணரப்படுகின்றது. இயற்கையான உலகத்தைப் போன்று, அவர் தனது முதிர்ச்சியை அடைந்து விட்டதையும் தற்போது கண்டிப்பாக தவிர்க்க இயலாத முதுமையையும், இறப்பையும் பார்க்கவிருப்பதை உணர்கிறார். பிரெஞ்ச் கவிஞர் பால் வெலரினின் "*சான்சன் டி'ஆட்டோம்னே* " ("இலையுதிர்க்கால பாடல்") வலிமையாகவும், கவலையின் வலிநிறைந்த உணர்வுகளையும் வகைப்படுத்துகின்றது. செப்டம்பர் 1819 ஆம் ஆண்டு கெட்ஸ்' *டூ ஆட்டம்* எழுதப்பட்டது, மனச்சோர்வு கொண்ட பிரதிபிம்பத்தை இது உணர்வால் எதிரொலிக்கிறது, ஆனால் இந்தப் பருவத்தின் புதிய வளத்தையும் முக்கியப்படுத்துகிறது.  
:*மூடுபனிப் பருவமும் கனிந்த பழமும்,*
::*முதிர்ச்சியடைந்த சூரியனின் நெருங்கிய நண்பன்;*
:::*கூரை வேய்தலுக்கு முதல்நாளில் சுழன்று ஓடும் திராட்சைப் பழங்களுடன்*
::::*எவ்வாறு சுமையேற்றுவது மற்றும் ஆசிர்வதிப்பது பற்றி அவனுடன் சதித்திட்டம் தீட்டுகிறது;*
:::::*பாசிபடர்ந்த குடில்களின் மரங்களை ஆப்பிள்களுடன் வளைத்து,*
::::::*விதைக்காக முதிர்ந்த அனைத்து பழங்களையும் நிரப்புகின்றது;* ***** *
# இலையுதிர்காலம்

## பிரபல கலாச்சாரத்தில்

### பிற அமைப்புகள்

இலையுதிர் காலமானது, ஹாலோவீன் பருவத்துடன் ஒருங்கிணைக்கப்பட்டுள்ளது (செல்ட்டிக் இலையுதிர்கால விழாவான சாம்ஹெயின் மூலமாக ஈர்க்கப்பட்டுக் கொண்டாடப்படுகிறது), மேலும் இதை எடுத்துரைப்பதற்கு பரவலான சந்தைப்படுத்தல் விளம்பரப் பிரச்சாரங்களும் உள்ளன. ஆண்டின் இந்த சமயத்தில் விடுமுறையுடன் நெருங்கி சம்பந்தப்பட்ட தொலைக்காட்சி, திரைப்படம், புத்தகம், ஆடை, வீட்டு அலங்காரம் மற்றும் தின்பண்டத் தொழில்துறைகளில் உற்பத்திப் பொருள்கள் விளம்பரப்படுத்தப்படும், செப்டம்பரின் ஆரம்பத்திலிருந்து இருந்து அக்டோபர் 31 ஆம் தேதி வரை இந்த விளம்பரப் பிரச்சாரங்கள் நிகழும். விடுமுறை முடிவுற்று அவர்களது கருப்பொருள்கள் வெகுவாக வலிமையை இழக்கும் போது, கிறிஸ்துமஸை மையமாகக் கொண்டு விளம்பரங்கள் வெளிவரத் துவங்கும்.  
1997 ஆம் ஆண்டில் இருந்து, அமெரிக்காவில் பெண் குழந்தைகளுக்கான சிறந்த 100 பெயர்களில் ஒன்றாக ஆட்டம் இருக்கிறது.  
இந்தியப் புராணக்கதைகளில், "இலையுதிர்காலத்தின் தெய்வம்" (சாரதா) என அறியப்படும் பெண் தெய்வமான மற்றும் கல்வித் தெய்வமான சரஸ்வதிக்கு உகந்த பருவமாக இலையுதிர்காலம் கருதப்படுகிறது.
# இலையுதிர்காலம்

## சுற்றுலாத்துறை

இலையுதிர் மரங்கள் காணப்படும் இடங்களில் வர்ணமயமான நிறங்களில் காட்சி அளிக்கிறது மாறுதல்கள் . உலகில் மிக முக்கியமான பின்வரும் மூன்று பிரதேசங்கள் சிறப்பு வாய்ந்ததாக குறிப்பிடப்படுகிறது.
- கனடாவின் பெரும்பகுதிகள்
- அமெரிக்கா,
- கிழக்கு ஆசியா (சீனா, கொரியா மற்றும் ஜப்பான் உள்ளிட்ட)
- ஐரோப்பா
- அமெரிக்காவின் கிழக்கு கனடா மற்றும் புது இங்கிலாந்து பிரதேசங்கள் இலையுதிர்காலப் பசுமைக்கு புகழ்பெற்று விளங்குகின்றன, மேலும் இது பெரும்பாலான சுற்றுலாப்பயணிகளையும் ஈர்க்கிறது .
# இலையுதிர்காலம்

## மேலும் வாசிக்க

- கோடைகாலம்
- இளவேனிற்காலம்
- குளிர்காலம்
# பிஜு பட்நாயக்

**பிஜு பட்நாயக்** (5 மார்ச் 1916 – 17 ஏப்ரல் 1997) இந்திய அரசியல்வாதி ஆவார். அவர் பிஜு பாபு எனவும் அறியப்படுகிறார். மார்ச் 5, 1916 அன்று (இந்தியா) ஒரிசாவில் உள்ள கட்டாக்கில் பிறந்த **பிஜயானந்தா பட்நாயக்** லக்ஷ்மிநாராயண் மற்றும் ஆஷ்லதா பட்நாயக்கின் மகனாவார்.
# பிஜு பட்நாயக்

## ஆரம்பகால வாழ்க்கை மற்றும் இந்திய சுதந்திர இயக்கத்தில் பங்கு

கட்டாக்கில் உள்ள ரவென்ஷா கல்லூரியில் அவர் அறிவியல் கல்வி பெற்றார். அவரது மாணவப் பருவ நாட்களில் விளையாட்டுகளில் ஆர்வத்தை வளர்த்துக்கொண்டவர், பல்கலைக்கழக கால்பந்து மற்றும் ஹாக்கி அணிகளுக்குத் தலைவராகவும் இருந்தார். ஏரோநாட்டிகல் டிரைய்னிங் இன்ஸ்டியூட் ஆஃப் இந்தியாவில் வானூர்தியியல் பாடத்தில் கல்வி பயின்றார். இந்திய தேசிய ஏர்வேஸில் சேர்ந்த அவர், 1940 முதல் 1942 வரையிலான போரிலும் கலந்துகொண்டார். 1940-42 ஆண்டுகளில் நடந்த போரின் போது வான் வழிப் போக்குவரத்து ஆணையின் தலைவராகவும் பணியாற்றினார். அதற்குப்பின் வெள்ளையனே வெளியேறு இயக்கத்துடன் அவரது நடவடிக்கைகள் காரணமாக 1945 ஆம் ஆண்டு வரை சிறையில் இருந்தார். மகாத்மா காந்தி, கோபபந்து தாஷ் மற்றும் மதுசூதன் தாஸ் ஆகியோரின் மூலம் ஈர்க்கப்பட்ட பட்நாயக் இந்திய சுதந்திர இயக்கத்திற்காகத் தன்னை அர்ப்பணித்துக் கொண்டார்.  
1953 ஆம் ஆண்டுக்குப் பின்னர் நேபாளிய ஜனநாயக இயக்கத்துடன் நெருங்கியத் தொடர்பு வைத்திருந்த பட்நாயக், 1947 ஆம் ஆண்டில் டச்சிடம் இருந்து சுதந்திரம் பெறுவதற்காக இந்தோனேசியா நடத்திய தீவிரமான போராட்டத்தில் அவர்களுக்கு உதவும் கருவியாகவும் செயல்பட்டார். இந்தோனேசியா அதன் உயர்ந்த குடிமுறை சார்ந்த விருதான பூமி புத்ராவை (நாட்டின் குடிமகன் விருது) பட்நாயக்கிற்கு வழங்கியது. ஒரு இந்தியர் இறந்ததிற்காக மற்றொரு நாட்டின் தேசியக்கொடியை அரைக்கம்பத்தில் பறக்கவிடப்பட்டது இவர் ஒருவருக்காக மட்டுமே. "இந்தியாவின் கடற்கொள்ளையர்" என பட்நாயக்கை நேரு பாசமாக அழைப்பார். இந்தியப் நாடாளுமன்றத்தில் அவரது காலத்தின் போது, "தைரியம், இயக்கத்தன்மை மற்றும் பணிக்குரிய சுறுசுறுப்பு ஆகியவற்றை பிஜு பட்நாயக் கொண்டுள்ளார்" என நேரு கூறினார்.
இந்திய மாநிலமான ஒரிசாவின் முதலமைச்சராக இருமுறை இவர் தேர்ந்தெடுக்கப்பட்டார். 1960 ஆம் ஆண்டில் முதன் முறையும், 1990 முதல் 1995 ஆம் ஆண்டு வரை இரண்டாவது முறையும் முதலமைச்சராக இருந்தார்.
# பிஜு பட்நாயக்

## காஷ்மீர் நடவடிக்கையில் பங்கு

1947 ஆம் ஆண்டு வரலாற்றும் முக்கியத்துவம் வாய்ந்த ஜம்மு காஷ்மீர் நடவடிக்கையில் பிஜு பட்நாயக் முக்கியப் பங்காற்றினார். ஆக்ஸ்ட் 1947 அன்று, இந்தியா ஆட்சிநிலையைப் பெற்றது, இதன் விளைவாக முன்பு ஆங்கிலேயர் ஆதிக்கத்தில் இருந்த மாநிலங்கள் சுதந்திரமடைந்தன. இந்தியா அல்லது பாகிஸ்தானுடன் இணையப்போவதாக அவர்கள் முடிவெடுத்தனர். காஷ்மீரின் ராஜா காஷ்மீரை சுதந்திரமாக ஆட்சி புரிய விரும்பினார். ஆனால் காஷ்மீரை
22 அக்டோபர் அன்று பாகிஸ்தான் பகுதியினர் தாக்கியபோது பிரச்சினை தொடங்கியது. அவர் விரைவாக அமைச்சர் குழுவை அழைத்து காஷ்மீர் இந்தியாவுடன் சேர்வதை ஏற்கும் ஒப்பந்தத்தில் கையெழுத்திட முடிவெடுத்தார். 26 அக்டோபர் அன்று, ராஜா ஒப்பந்தத்தில் கையெழுத்திட்டார். அச்சமயம் பாகிஸ்தான் காஷ்மீர் பிரதேசத்தின் பெரும்பகுதியைப் பிடித்திருந்தது, மேலும் ஸ்ரீநகரைப் பிடிப்பதற்கு நெருங்கிக் கொண்டிருந்தது.  
மிகவும் குறைவான நேரத்தில் எதிரிப் படையினரை தடுத்து நிறுத்துவதற்கு போர் படையைத் திரட்ட வேண்டி இருந்தது. ஒரு மணிநேரத் தாமதம் கூட நமது தேசத்திற்கு தீங்கு விளைவிப்பதாக அமையும். நேரமின்மை காரணமாகவும், தகவல் தொடர்பில் கடினம் இருந்ததாலும் படைகளை தரைவழியாக அனுப்புவதில் சாத்தியக்கூறுகள் குறைவாக இருந்தன. வான்மார்க்கமாக படைகளை அனுப்புவது மட்டுமே சாத்தியக்கூறாக இருந்தது. மீண்டும் அது எளிய பணியாக இல்லை. பள்ளத்தாக்குகள் மிகவும் அதிகமான முகப்புகளைக் கொண்டிருந்தன, மேலும் பறப்பதற்கு மிகவும் கடினமாகவும் இருந்தது. இந்திய விமானங்கள் பனியில் உறைவதில் இருந்து தடுக்கும் கருவியையோ, அதிக உயர்த்தில் பறப்பதற்கு கண்டிப்பாக தேவையான ஆக்ஸிஜன் அமைப்பையோ அவர்களுக்கு வழங்கினர். ஸ்ரீநகரின் விமான தளம் நமக்கு சொந்தமாக உள்ளதா அல்லது பாகிஸ்தானால் கைப்பற்றப்பட்டு விட்டதா என்பதும் சரியாகத் தெரியவில்லை. இந்த இக்கட்டான சூழ்நிலையில் இந்தப் போர் மிகவும் அச்சம் விளைவிக்ககூடியதாக இருந்தது. கட்டுக்கு அடங்காத எதிரிக்கு சாதகான சூழ்நிலையை ஏற்று நடப்பதற்கு தன்னார்வத் தொண்டர்களைக் கொண்ட சிறப்பான, துணிச்சலான விமான ஓட்டிகள் தேவைப்பட்டனர்.  
இது போன்ற இக்கட்டான சூழ்நிலையில், பிஜு பட்நாயக் பங்கேற்று சீற்றமுடன் தேசத்திற்கு பணியாற்றத் தயாரானார். மற்ற எதைக் காட்டிலும் அவரது தாய்நாடு அவருக்கு முக்கிய ஒன்றாக இருந்தது. அவர் இந்தப் பணியை ஒரு சவாலாக ஏற்றுக்கொண்டார். அவரது முயற்சிகள் வெற்றியடைந்தன. 27 அக்டோபர் 1947 10.00 மணி அளவில், ஸ்ரீநகர் விமான நிலையத்தில் முதல் காலாட்படையினர் அணியை அவரால் இறக்கி விட முடிந்தது.
# பிஜு பட்நாயக்

## பொதுமக்களின் பிரதிநிதியாக சாதனைகள்

பட்நாயக் தனது பணியைத் திறம்படச் செய்துமுடிப்பவர் ஆவார். சுதந்திர இயக்கத்தில் அல்லது அரசியலில் அல்லது ஏழ்மை அகற்றுபவராகவும் பணிகளை மேற்கொண்டார். அவர் தலைவர்களுக்கு எடுத்துக்காட்டாக விளங்கினார். பிஜு பாபுவின் இதயத்திற்கு மிகவும் பிடித்த பெயராக கலிங்கா இருந்ததால், கலிங்கா டியூப்ஸ், கலிங்கா ஏர்வேஸ், கலிங்கா இரும்புப் பணிகள், கலிங்கா ரீபேக்டரிகள் மற்றும் ஒரியாவின் தினசரி செய்தித்தாளான கலிங்கா போன்றவற்றை உருவாக்கினார். 1951 ஆம் ஆண்டில் UNESCOக்கு பொறுப்பில் நம்பிக்கைக்குரியதாகவும் மக்கள் பலரின் அறிவியல் மற்றும் தொழில்நுட்பத்தின் முனைவாக்கத்திற்காகவும் சர்வதேச கலிங்கா பரிசு என்பதனை பட்நாயக் உருவாக்கினார். ஹிராகுட் அணை, பரதீப் கோட்டை, ஒரிசா வான்வழி மையம், புவனேஷ்வர் விமானநிலையம், கட்டாக்-ஜகத்பூர் மஹாநதி நெடுஞ்சாலை பாலம், ரூர்கேலா ரீஜினர் எஞ்ஜினியரிங் காலேஜ், ரூர்கேலா இரும்புத் தொழிற்சாலை மற்றும் சவுத்வார் மற்றும் பார்பில் தொழிலகப் பட்டைகள் உள்ளிட்டவைகளை இந்த செயல்திட்டம் கொண்டிருந்தது.
கால்பந்தில் கலிங்கா கோப்பையையும் அவர் உருவாக்கினார்.
# பிஜு பட்நாயக்

## பிரபல நிகழ்வுகள் மற்றும் மேற்கோள்கள்

**பிரதீப் துறைமுகம்** , பட்நாயக் பிரதீப்பில் ஒரு துறைமுகம் கட்டுவதில் முனைப்புடன் இருந்தார். பிரதீப் துறைமுகம் கட்டுவதற்கு நீதி ஒதுக்குவதற்கு மத்திய அரசாங்கம் மறுத்த போது, அவர் கூறியதாவது: *இந்திய அரசாங்கம் நரகத்திற்குச் செல்லும். * *மாநில அரசாங்கம் மற்றும் என்னுடைய சொந்த பணத்துடன் நான் துறைமுகத்தைக் கட்டுவேன் என்றார்.* மேலும் அதற்காக அவர் ரூபாய் 1.60 பில்லியனை செலவழித்தார். பின்னர், நேரு அந்த செயல்திட்டத்திற்கு நிதி ஒதுக்குவதற்கு ஒப்புதல் அளித்தார். இன்று அது ஒரிசாவின் மிகவும் புகழ்வாய்ந்த துறைமுகமாக இருக்கிறது.  
**நேரு மற்றும் பட்நாயக்** , பட்நாயக்கை "இந்தியாவின் கடல்கொள்ளையர்" என நேரு பாசமுடன் அழைத்தார். ஒரிசாவிற்கு அதிகமான உதவியை வழங்குவது பற்றிய தனது முடிவிற்கு நேரு பாராளுமன்றத்தில் நேரு விமர்சிக்கப்பட்ட போது, அதற்கு தனது பதிலில் நேரு, '"துணிச்சலும், இயக்கத்தன்மையும், பணியை செய்வதற்கு உற்சாகமும் நிறைந்தவர் பிஜு பட்நாயக். அதனால் ஒரிசாவிற்கு அதிக உதவியை வழங்குவதில் எந்தத் தவறும் இல்லை" என்றார். 1962 ஆம் ஆண்டில் சீனர்களின் படையெடுப்பின் போதும் அதைத் தொடர்ந்து வந்த நெருக்கடி நிலையின் போதும், நேரு அடிக்கடி ஒரியத் தலைவரின் அறிவுரையைக் கேட்டுக்கொண்டார். சிலசமயங்களில் நேருவின் அதிகாரப்பூர்வமற்ற பாதுகாப்பு ஆலோசகராகவும் பட்நாயக் செயல்பட்டார். 'இராணுவ விவகாரங்களில் பட்நாயக்கின் பரிச்சயம் மூலமாக பிரதமர் ஈர்க்கப்பட்டிருந்தார்,' என்று அந்நேரத்தில் ஒரு அரசியல் விமர்சகர் எழுதினார். 'விடியல் இயக்கத்திற்கான ஒரு வெற்றியாளருக்கான நேருவின் தேடல் பார்வையானது பிஜுவின் மேல் நிலைத்தது' என்பது பின்னர் சிறிய ஆச்சரியமாகும்.  
**ஊழலுக்கு எதிரான நிலை** , ஊழலுக்கு எதிராக அவர் போராடுகையில் 'பிழை செய்யும் அனைத்து அதிகாரிகளையும் அடிக்க வேண்டும்' என்று ஒரு முறை கூறினார். எனினும் அவரது அரசாங்கம் அவலமான வகையில் ஊழலைக் கட்டுப்படுத்தவும், வீழ்த்தவும் தவறியது.  
**இறப்பில்** , பட்நாயக்கின் 79வது பிறந்தநாளில் ஒரு பத்திரிகையாளர் எவ்வாறு நீங்கள் இறக்க விரும்புகிறீர்கள் என வினவியதற்கு, அவர் திறமையாகப் பதில் கூறியபோது, 'ஒரு விமான விபத்திலோ அல்லது நீண்டகால பிணியின் மூலமாகவோ இறக்க விரும்பவில்லை. நான் திடீரென இறக்க விரும்புகிறேன், கீழே விழுந்தவுடன் இறக்க விரும்புகிறேன்' என்றார்.  
**ஒரிசாவிற்காகவும், ஒரிய மக்களுக்காகவும்** , 'ஏழ்மையாகப் பிறப்பதில் தவறில்லை, ஆனால் காலம் முழுவதும் அவ்வாறே நீடித்திருப்பது பெருங்குற்றமாகும்'.
'எனக்கு நம்பத்தகுந்தவராக இருக்கத் தேவையில்லை, ஆனால் மாநிலத்தின் ஊழ்வினைக்கு விசுவாசமாக இருக்க வேண்டும்'. 'ஒரிசா ஏழ்மையான மக்கள் வாழும் செல்வமிகுந்த மாநிலமாகும்'. 'அதனால்
உங்கள் மாநிலத்தைப் பற்றி பெருமை கொள்ள வேண்டும், வருத்தப்படக்கூடாது' என்றார்.
# பிஜு பட்நாயக்

## பிஜு பட்நாயக்கின் நினைவுகளில்

ஒரிய அரசாங்கம் பல்வேறு கல்வி நிலையங்களின் பெயருக்குப் பின்னால் பிஜு பட்நாயக்கின் பெயரை இட்டுள்ளது. புவனேஸ்வரில் பிஜு பட்நாயக் விமானநிலையம், பிஜு பட்நாயக் யுனிவர்சிட்டி ஆப் டெக்னாலஜி (BPUT) மற்றும் பல அவற்றில் அடங்கும்.
# பிஜு பட்நாயக்

## குடும்பம்

கியான் பட்நாயக் என்பவரை பிஜு பட்நாயக் திருமணம் செய்து கொண்டார். பிஜு பட்நாயக்கின் மகனான நவீன் பட்நாயக் தற்போது ஒரிசாவின் முதலமைச்சராக உள்ளார். அவரது மகளான ஜிட்டா மேத்தா ஒரு புகழ்பெற்ற எழுத்தாளர் ஆவார்.அவரது மூத்த மகனான பிரேம் பட்நாயக் டெல்லியைச் சார்ந்த தொழிலதிபர் ஆவார்.
# கான் (பிரான்சு)

**கேன்ஸ்** (’’Cannes’’, பிரெஞ்சு: kan) என்பது பிரெஞ்சு ரிவியராவின் பிரபலமான நகரங்களில் ஒன்று, இது ஓய்வில்லாத சுற்றுலாத் தளமாகவும், வருடாந்திர கேன்ஸ் திரைப்பட திருவிழா நடைபெறும் இடமாகவும் உள்ளது. இது ஆல்ப்ஸ்-மேரிடைம்ஸ் அதிகாரத் துறையில் பிரான்ஸின் தன்னாட்சிப் பகுதியாக உள்ளது.  
இந்த நகரமானது அதன் பல்வேறு ஆடம்பர கடைகள், உணவுவிடுதிகள் மற்றும் தங்கும் விடுதிகளுக்கும் பிரபலமானதாக உள்ளது.
# கான் (பிரான்சு)

## வரலாறு

கி.மு இரண்டாம் நூற்றாண்டில் லிகுரியாவின் ஆக்ஸிபீ இங்கு ஏஜீட்னா என்ற ஒரு குடியேற்றத்தை நிறுவினார். அந்தப் பெயருக்கான பொருளை வரலாற்றாளர்கள் உறுதிப்படுத்தவில்லை. அந்தப் பகுதியானது லெரின்ஸ் தீவுகள் இடையே துறைமுகமாகப் பயன்படுத்தப்பட்ட மீன்பிடி கிராமமாக இருந்தது.  
கி.பி. 69 ஆம் ஆண்டில் ஓத்ஸ் மற்றும் விடேலியஸ் படைகளிடையே பெரும் போர் மூண்டது.
# கான் (பிரான்சு)

## வரலாறு

#### கேன்ஸ்: பெயர்

பத்தாம் நூற்றாண்டில் அந்த நகரமானது கனுயா என்று அறியப்பட்டது. அந்தப் பெயரானது "கேன்னா" என்ற ஒரு நாணல் வகையிலிருந்து வந்திருக்கலாம். கனுயா என்பது சிறிய லிகுரிய துறைமுகமாக இருந்திருக்கக் கூடும், அதன் பின்னர் அங்கு ரோமானிய கல்லறைகள் கண்டுபிடிக்கப்பட்டதால் லே சுகுயட்டில் ரோமானிய தொலைவுக் குடியிருப்பு பரிந்துரைக்கப்பட்டது. லே சுகுயட் 11 ஆம் நூற்றாண்டு கோபுரத்தைக் கொண்டுள்ளது, நகரமானது இப்போது நிமிர்ந்து நிற்பதால் சதுப்புநிலங்கள் புறக்கணிக்கப்பட்டன. குறிப்பாக பாதுகாப்பு போன்ற, மிகவும் பழமையான நடவடிக்கையானது லேரின்ஸ் தீவுகளில் இருந்தது, மேலும் கேன்ஸின் வரலாறே தீவுகளின் வரலாறாக உள்ளது.
# கான் (பிரான்சு)

## வரலாறு

#### "சுகுயட்"டின் பிறப்பு

10 ஆம் நூற்றாண்டின் இறுதிவரையில் இருந்த சராசென்ஸ் 981 ஆம் ஆண்டில் மேற்கொண்ட தாக்குதலில், கனுயாவைச் சுற்றியுள்ள நாடு அழிந்தது. சுகுயட்டில் லெரின் தீவுகளின் பாதுகாப்பின்மையால் மோங்குகள் பெரிய நிலப்பகுதியில் குடியேற நிர்ப்பந்திக்கப்பட்டனர். 1035 ஆம் ஆண்டில் கேஸ்டிலின் கட்டுமானத்தில் வலிமையாக்கப்பட்ட நகரமே பின்னர் கேன்ஸ் என்று அறியப்பட்டது, மேலும் 11 ஆம் ஆண்டின் இறுதியில் லெரின்ஸ் தீவில் இரண்டு கோபுரங்களின் கட்டுமானம் தொடங்கப்பட்டது. ஒன்றைக் கட்டமைக்க ஒரு நூற்றாண்டும், மற்றையதற்கு மூன்று நூற்றாண்டுகளும் எடுத்தன.  
1530 ஆம் ஆண்டில், கேன்ஸ் நகரம் பல நூற்றாண்டுகளாகக் கட்டுப்படுத்தி வைத்திருந்த மோங்குகளிடமிருந்து பிரிக்கப்பட்டு, சுதந்திரம் அடைந்தது.
# கான் (பிரான்சு)

## வரலாறு

#### லேரின்ஸ் தீவுகள் (லெஸ் இல்ஸ் டே லெரின்ஸ்)

18 ஆம் நூற்றாண்டின் போது, ஸ்பானியர்களும் பிரிட்டிஷாரும் லேரின்ஸ் தீவுகளின் கட்டுப்பாட்டைப் பெற முயற்சி செய்தும்கூட அவற்றைப் பிரெஞ்ச் கைப்பற்றியது. பின்னர் தீவுகள் ஜீன்-ஹானோரி அல்ஜியரி மற்றும் பிஷப் ஃப்ரேஜஸ் போன்ற பலரின் கட்டுப்பாட்டில் இருந்தன.
தீவுகள் பல வேறுபட்ட நோக்கங்களைக் கொண்டிருந்தன, 19 ஆம் நூற்றாண்டின் இறுதியில், கிரிமியப் போரில் படை வீரர்களுக்கான மருத்துவமனையாக இருந்தது.
# கான் (பிரான்சு)

## வரலாறு

#### பெல்லே ஈபோக் (அழகான சகாப்தம்)

முதலாம் பரோன் ப்ரோஹம் மற்றும் வாக்ஸேயான ஹென்ரி ப்ரோஹம் என்பவர் க்ரோயிக் டேஸ் கார்டெஸ்லில் நிலம் வாங்கி எல்யோனோர்-லூயிஸ் கிராமத்தைக் கட்டமைத்தார். வாழ்க்கைச் சூழல்களை மேம்படுத்துவதற்காக அவர் செய்த பணி ஆங்கில உயர்குடிமக்களைக் கவர்ந்தது, அவர்களும் குளிர்கால வசிப்பிடங்களைக் கட்டமைத்தனர்.  
19 ஆம் நூற்றாண்டின் இறுதியில் பல புகையிரதப் பாதைப் பணிகள் நிறைவடைந்தன. இது தெருக்கார்களின் வருகையை ஊக்குவித்தது. கேன்ஸில், பௌலேவர்டு கார்னாட், த ரூ டி'ஆண்டிபேஸ் மற்றும் புரொமேனட் டே லா குரோயிஸ்ட்டில் கார்ல்டான் ஹோட்டல் போன்றவை கட்டப்பட்டன. கேசினோ டெஸ் ஃப்ளேயர்ஸ் (ஹோட்டல் கல்லியா) முடிவின் பின்னர், பணக்கார வாடிக்கையாளர் குழுமத்திற்காக (clientèle) ஒரு சொகுசு நிறுவனம் கட்டப்பட்டது; கேசினோ முனிசிபல் ஆல்பெர்ட்-எட்வர்டு தூணுக்கு அடுத்ததாக அமைந்தது. இந்த ஆடம்பர விடுதியை முழுவதுமாக அழித்து 1979 ஆம் ஆண்டில் புதிய மாளிகை கட்டப்பட்டது.
# கான் (பிரான்சு)

## வரலாறு

#### நவீன காலங்கள்

20 ஆம் நூற்றாண்டில் மிராமர் மற்றும் மேரிடைனெஸ் போன்ற சொகுசு விடுதிகள் வந்தன. நகரமானது விளையாட்டு மையம், தெருக் கார்கள், அஞ்சல் அலுவலகம் மற்றும் பள்ளிகள் ஆகியவற்றைக் கொண்டு நவீனமாக்கப்பட்டது. முதலாம் உலகப்போரின் பின்னர் அங்கு சில பிரித்தானிய மற்றும் ஜெர்மன் சுற்றுலாப்பயணிகளும், ஆனால் அதிகமான அமெரிக்கர்களும் இருந்தனர். குளிர்காலச் சுற்றுலாவானது கோடைச் சுற்றுலாவுக்கு வழிவகுத்தது, மேலும் பாம் பீச்சில் கோடை பொழுதுபோக்கு மையம் கட்டப்பட்டது.  
இரண்டாம் உலகப்போர் நடைபெறுவதற்கு கொஞ்சம் முன்னதாக சர்வதேச திரைப்பட விழாத் திட்டத்தை நகர சபை வைத்திருந்தது. முதலாவது விழா கேசினோ முனிசிபலில் 20 செப்டம்பர் 1946 ஆம் ஆண்டில் நடத்தப்பட்டது.
# கான் (பிரான்சு)

## காலநிலை

காலநிலையானது மத்தியதரைக்கடல் காலநிலையைக் கொண்டிருக்கின்றது, மேலும் நகரானது கோடையின் போது (மே முதல் செப்டம்பர் வரை) ஒவ்வொரு நாளும் 12 மணிநேர சூரிய ஒளியை அனுபவிக்கின்றது, அதே வேளையில் குளிர்காலத்தில் (டிசம்பர் முதல் பிப்ரவரி வரையில்) மிதமான காலநிலை நிலவுகின்றது. இரண்டு பருவங்களிலும் குறைவான மழை பெய்வதைக் காணலாம், மேலும் அக்டோபர் மற்றும் நவம்பர் மாதங்களின் போது அதிகப்படியான மழைபெய்கின்றது, அப்போது 110 மி.மீ வரை மழை பெய்கின்றது.
# கான் (பிரான்சு)

## காலநிலை

#### கோடைகாலம்

கேன்ஸின் சராசரி வெப்பநிலைகள் சுமார் 25°செ ஆக உள்ளபோதும், கோடைகாலங்கள் வழக்கமாக 30°செ வரையான பகல்நேர வெப்பநிலையுடன் யில் நீண்டதாகவும் வெப்பமாகவும் உள்ளன. ஜூன் முதல் செப்டம்பர் வரையிலான மாதங்களில் வெப்பநிலை அதிகமாக இருக்கும், இது ஆண்டின் மிகுந்த சுறுசுறுப்பான காலம் ஆகும். சூடான பகல்நேர வெப்பம் நிலவினாலும், மத்தியதரைக்கடல் குளிர்காற்று கோடைகால மாலைகளுக்கு இதமான குளிரைப் பேணுகின்றது.
# கான் (பிரான்சு)

## காலநிலை

#### குளிர்காலங்கள்

ஆண்டின் மூன்று மாதங்கள் (டிசம்பர் முதல் பிப்ரவரி வரை) மட்டுமே வெப்பநிலையானது 10°செ. க்கும் குறைவாகச் செல்கின்றது. இளவேனில் மற்றும் இலையுதிர் காலங்களும் வெப்பமாக உள்ளன, இருந்தாலும் சற்று குளிரான காலநிலையை விரும்புவர்களுக்கு அவை மிகவும் ஏற்றதாக உள்ளன.
# கான் (பிரான்சு)

## நகரமைப்பு

லா கிரோடிசெட்டி பனை மரங்களைக் கொண்ட நீர்முகப்பு நிழல்வழி ஆகும். லா கிரோடிசெட்டி கண்கவர் கடற்கரைகள் மற்றும் உணவுவிடுதிகள், கஃபேக்கள் மற்றும் துணிக்கடைகளுக்கு நன்கு பெயர்பெற்றது. பழமையான நகரான லா சுகுயட், லா கிரோசெட்டியின் அருமையான தோற்றத்தை வழங்குகின்றது. அரணாக அமைந்திருக்கும் கோபுரம் மற்றும் புனித அன்னை இல்லத்தின் சிறுகோயிலான முஸ்ஸே டே லா கஸ்ட்ரே ஆகியவை அமைந்துள்ளன. லே செயிண்டே-மர்குயரிட்டில் சிறைப்படுத்தப்பட்ட இரும்பு முகமூடி அணிந்த மனிதன் இருந்தான்.
# கான் (பிரான்சு)

## நகரமைப்பு

#### அருங்காட்சியகங்கள்

18 ஆம் நூற்றாண்டு மாளிகையில் வரலாற்றுக் காலத்துக்கு முற்பட்ட காலத்திலிருந்து தற்போதுவரையில் முஸ்ஸீ டிஆர்ட் எட் டிஹிஸ்டார்டே பொரோவின்ஸ் வீடுகள் கலைப்பொருட்களாக உள்ளன. முஸ்ஸீ டே லா கஸ்ட்ரே அருங்காட்சியகம் பசிபிக் பவளத்தீவுகள், பெருவியன் நினைவுச்சின்னங்கள் மற்றும் மாயன் மட்பாண்டம் ஆகியவற்றிலிருந்து பொருட்களைக் கொண்டிருக்கின்றது. முஸ்ஸீ டே லா மரைன், முஸ்ஸீ டே லா மெர், முஸ்ஸீ டே லா போட்டோகிராபி மற்றும் முஸ்ஸீ இண்டர்நேஷனல் டே லா பார்ஃபுமெரி உள்ளிட்டவை அருங்காட்சியகங்கள்.
# கான் (பிரான்சு)

## நகரமைப்பு

#### கேன்ஸின் வில்லாக்கள்

பத்தொன்பதாம் நூற்றாண்டுக்குரிய கேன்ஸை இன்னமும் அதன் பெரிய வில்லாக்களில் காண முடியும், அவை அவற்றின் உரிமையாளரின் செல்வம் மற்றும் நிலைத்தன்மையை பிரதிபலிக்கக் கட்டப்பட்டன, மேலும் அவை இடைக்கால அரண்மனைகள் முதல் ரோமன் வில்லாக்கள் வரையில் எதேனும் தாக்கமாக உள்ளன. லார்டு ப்ரோஹாமின் இத்தாலினேட் வில்லா எலெயோனோரே லூயிஸ் (கேன்ஸில் முதலாவது ஒன்று) 1835 மற்றும் 1839 ஆம் ஆண்டுகளுக்கிடையே கட்டப்பட்டது. குவார்டியர் டேஸ் ஆங்லாயிஸ் என்றும் அறியப்படுகின்ற இது கேன்ஸில் பழமையான வசிப்பிடப்பகுதியாக இருக்கின்றது. மற்றொரு முக்கியமான இடம் வில்லா ஃபைசோல் (இன்று வில்லா டொமெர்க்யூ என்று அழைக்கப்படுகின்றது) ஆகும், இது ப்ளோரன்ஸ் அருகே ஃபைசோல் பாணியில் ஜீன்-கேப்ரியல் டொமெர்க்யூ அவர்களால் வடிவமைக்கப்பட்டது. இந்த வில்லாக்கள் பொதுமக்கள் பார்வைக்குத் திறக்கப்படவில்லை. வில்லா டொமெர்க்யூவை அனுமதியின் பேரில் சென்று பார்வையிடலாம்.
# கான் (பிரான்சு)

## நகரமைப்பு

#### இலே சயின்டே-மார்குயரிடே (செயிண்ட் மார்குயரிடே தீவு)

"இரும்பு முகமூடி மனிதன்" காட்டுத் தீவிலிருந்து வெளியே வர 11 ஆண்டுகள் ஆனது. அசாதாரணமான இந்த மனிதன் உயர் குலத்தவராக இருக்கவேண்டுமென நம்பப்பட்டது, ஆனால் அவரது அடையாளம் ஒருபோதும் நிரூபிக்கப்படவில்லை. அவரது சிறையை போர்ட் ஆப் செயின்ட் மர்குயரிடேவில் பார்வையிடலாம், இப்போது முஸ்ஸீ டே லா மெர் (கடலின் அருங்காட்சியகம்) என்று பெயர்மாற்றப்பட்டுள்ளது. இந்த அருங்காட்சியகம் தீவின் கவிழ்ந்த கப்பல்களிலிருந்து கண்டெடுக்கப்பட்ட, ரோமன் (கி.மு முதலாம் நூற்றாண்டு) மற்றும் சரேசென் (கி.பி 10 ஆம் நூற்றாண்டு) பீங்கான்கள் உள்ளிட்ட கண்டுபிடிப்புகளைக் கொண்டிருக்கின்றது.
# கான் (பிரான்சு)

## நகரமைப்பு

#### இலே சயின்டே-ஹானோராத் (செயிண்ட் ஹானோராத் தீவு)

சிஸ்டர்சியன் மோங்குகள் மட்டுமே குறைந்த அளவிலான தெற்கு செயிண்ட் ஹோனோரத் தீவில் வசிக்கின்ற மலைவாசிகள் ஆவர். மோங்குகள் அந்தத் தீவில் கி.பி 410 ஆம் ஆண்டிலிருந்து வசிக்கின்றனர், மேலும் அவர்களின் உயர்ந்த ஆதிக்கத்தில், கேன்ஸ், மௌகின்ஸ் மற்றும் வால்லாயூரிஸ் ஆகியவற்றைச் சொந்தமாகக் கொண்டிருந்தனர். இடைக்காலச் சுவடுகள் இன்னமும் ஸ்டார்க் தேவாலயத்தில் உள்ளன, இது பொதுமக்கள் பார்வைக்குத் திறக்கப்பட்டுள்ளது, மேலும் கடலின் முனையில் 11 ஆம் நூற்றாண்டைச் சேர்ந்த மடங்களின் சிதைவுகள் காணப்படுகின்றன. மோங்குகள் தங்களது நேரத்தை வணங்குவதற்கும் சிவப்பு மற்றும் வெள்ளை ஒயின்களை தயாரிப்பதற்குமாகப் பங்கிட்டனர்.
# கான் (பிரான்சு)

## நகரமைப்பு

#### திரையரங்கு மற்றும் இசை

கேன்ஸ் பாரம்பரியத் திரையரங்கிற்கான பிரபலத்தைக் கொண்டிருக்கவில்லை. இருப்பினும், வருடாந்திர சிறந்த நடிகர்களின் நடிப்புக்கான சர்வதேச திருவிழாவின் போது சிறிய இடங்களில் தயாரிப்புகள் மற்றும் ஹோஸ்ட் குறும் மாதிரிச் சித்திரங்கள் அரங்கேறுகின்றன. எஸ்பேஸ் மிராமர் மற்றும் தி அலெக்ஸாண்டர் III உள்ளிட்டவை பிரபல திரையரங்குகள் ஆகும்.
# கான் (பிரான்சு)

## பொருளாதாரம்

கேன்ஸைச் சுற்றிய பகுதிகள் உயர் தொழில்நுட்பக் கூட்டமாக உருவாக்கப்பட்டுள்ளது. சோபியா ஆண்டிபோலிஸின் டெக்னோபோலிஸ் கேன்ஸ் நகருக்கு அப்பால் உள்ள மலையில் அமைந்துள்ளது. இந்தத் தொழிற்துறைக்கான முக்கியமான நிகழ்ச்சி திரைப்படத் திருவிழா ஆகும். அங்கு செப்டம்பர் மாதத்தின் கடைசி வாரத்தில் வருடாந்திர தொலைக்காட்சித் திருவிழா நடைபெறுகின்றது.
# கான் (பிரான்சு)

## பொருளாதாரம்

#### திருவிழாக்கள் மற்றும் காட்சி நிகழ்வுகள்

- கேன்ஸ் திரைப்படத் திருவிழா (பிரெஞ்சு: le Festival international du film de Cannes or simply le Festival de Cannes), 1939 ஆம் ஆண்டில் தொடங்கப்பட்டது, இது வழக்கமாக ஆண்டுதோறும் மே மாதத்தில் நடத்தப்படுகின்றது.
- மிடெம், இசைத் துறைக்கான முதன்மையான வர்த்தகக் கண்காட்சி
- மிபிம், உலகின் மிகப்பெரிய சொத்து சம்பந்தப்பட்ட வர்த்தகக் கண்காட்சி
- கேன்ஸ் லயன்ஸ் சர்வதேச விளம்பரத் திருவிழா
- **கார்னிவல் ஆன் த ரிவியரா** என்பது ஷ்ரோவ் செவ்வாய் நிகழ்வுக்கு முன்பான 21-நாள் காலத்தை குறிக்க வீதிகளில் நடைபெறும் வருடாந்திர அணிவகுப்பு.
- **கேம்களுக்கான சர்வதேசத் திருவிழா** என்பது பிரிட்ஜ், பெலோட், பேக்காமன், செஸ், டிராக்ட்ஸ், டேராட் மற்றும் பல கேம்களுக்கான (பிப்ரவரி) திருவிழா ஆகும்.
- **பெஸ்டிவல் டே லா பிளைசான்ஸ்** என்பது வியக்ஸ் போர்ட்டில் படகுப் போட்டி ஆர்வங்களுக்கான நிகழ்வு (செப்டம்பர்).
- **நடிகர்களின் நடிப்புக்கான சர்வதேசத் திருவிழா**: துணை நடிகர்களால் நடத்தப்படும் நகைச்சுவை நாடகங்கள் மற்றும் நிகழ்ச்சிகள்
- **சர்வதேச சொகுசு பயணச் சந்தை** என்பது உலகம் முழுவதிலிருந்தும் சிறந்த சர்வதேச சொகுசுப் பயண சேவை அளிப்பவர்களையும் மற்றும் வழங்குநர்களையும் ஒரே இடத்தில் கொண்டுவருகின்றது.(http://www.iltm.net)
- **லே பெஸ்டிவல் டி’ஆர்ட் பைரோடெக்னிக்** என்பது பே ஆப் கேன்ஸில் கோடையில் நடைபெறும் வருடாந்திர வானவேடிக்கைப் போட்டி ஆகும்.
- மிப்காம் மற்றும் மிப்டிவி(MIPTV), முறையே அக்டோபர் மற்றும் ஏப்ரல் மாதங்களில் நடைபெறுகின்றது, இவை தொலைக்காட்சித் துறைக்கான உலகின் மிகவும் முக்கியமான வர்த்தகச் சந்தைகள்.
- **பேன் ஆப்ரிக்கன் திரைப்படத் திருவிழா**, ஏப்ரல் மாதத்தின் தொடக்கத்தில் நடத்தப்படுகின்றது, இதில் புலம்பெயர் ஆப்பிரிக்கர்கள் தோன்றும் திரைப்படங்கள் திரையிடப்படுகின்றன
# கான் (பிரான்சு)

## பொருளாதாரம்

#### தொழிற்துறை நடவடிக்கைகள்

பொருளாதாரச் சூழலானது சுற்றுலா (வணிகக் கண்காட்சிகள்), வர்த்தகம் மற்றும் விமானப் பயணம் அடிப்படையிலானது. கேன்ஸ் நகரம் 6500 நிறுவனங்களைக் கொண்டிருக்கின்றது, இவற்றில் 3000 வர்த்தக நிறுவனங்கள், கைவினைஞர் மற்றும் சேவை வழங்குநர்கள் நிறுவனங்களாகும். 2006 ஆம் ஆண்டில் 421 புதிய நிறுவனங்கள் பதிவுசெய்யப்பட்டிருந்தன.  
முதல் ஐரோப்பிய செயற்கைக்கோள் உற்பத்தியாளரான தாலெஸ் அலேனியா ஸ்பேஸ் நிறுவனத்தின் தலைமையிடமான கேன்ஸ் மாண்டேலியூ ஸ்பேஸ் சென்டர் கேன்ஸ் நகரத்தில் அமைந்துள்ளது.
# கான் (பிரான்சு)

## போக்குவரத்து

#### நைஸ் கோடே டிஆசுர் விமான நிலையம்

கேன்ஸ் நகரிலிருந்து தூரத்தில் அமைந்துள்ளது, நைஸ் கோடே டிஆசுர் விமான நிலையம் ஆண்டுக்கு சுமார் 10 மில்லியன் அளவான பயணிகளுக்கு சேவை வழங்குகிறது. சிறிய கேன்ஸ் - மண்டேலியூ விமான நிலையமும் அருகில் உள்ளது.
# கான் (பிரான்சு)

## போக்குவரத்து

#### கார் மூலம்

பாரிஸிலிருந்து, A8 மோட்டார் பாதையில் பயணிக்க 8 மணிநேரம் எடுத்துக்கொள்கின்றது; மொனாக்கோ மற்றும் நைஸ் ஆகியவற்றிலிருந்து, அதே பாதையில் எதிர்த்திசையில் பயணிக்க வேண்டும்.
# கான் (பிரான்சு)

## போக்குவரத்து

#### புகையிரதம் மூலம்

TGV புகையிரத சேவைகள் முக்கியமான பிரெஞ்சு நகரங்களிலிருந்து சேவைகளை வழங்குகின்றன. புருஸ்செல்ஸ் (6 மணிநேரம்), மிலன் (5 மணிநேரம்), பாசெல் (10 மணிநேரம்), ரோம் (10 மணிநேரம்) மற்றும் வெனிஸ் (10 மணிநேரம்) உள்ளிட்டவை புகையிரத இணைப்புகளைக் கொண்ட பிற நகரங்கள் ஆகும்.
# கான் (பிரான்சு)

## போக்குவரத்து

#### பேருந்து மூலம்

பேருந்து சேவைகள் டவுன் ஹாலுக்கு அருகில் நகரின் மையத்தில் *கரே ரூட்டியரே டே கேன்ஸ்* என்ற இடத்தை வந்தடைகின்றன. ஐரோலைன்ஸ் மற்றும் ஏஜென்ஸ் போகீன்ஸ் உள்ளிட்டவை வெளிநாட்டைச் சேர்ந்த நிறுவனங்கள் ஆகும். மண்டல சேவைகள் ரேபிடஸ் கோடே டிஆசுர் மற்றும் CTM ஆகியவற்றால், முறையே நைஸ் மற்றும் கிராஸ்ஸே/மாண்டேலியூ ஆகியவற்றிலிருந்து வழங்கப்படுகின்றன. உள்ளூர் பேருந்து சேவைகள் பஸ் ஆசுர் சேவையால் வழங்கப்படுகின்றன.
# கான் (பிரான்சு)

## போக்குவரத்து

#### பெர்ரி மூலம் (நைஸ் துறைமுகத்தில்)

நைஸ் துறைமுகத்தில் பாஸ்டியா மற்றும் கோர்ஸியாவில் கால்வி ஆகியவற்றிலிருந்து பெர்ரி சேவைகள் கிடைக்கின்றன, இந்த சேவைகள் SNCM பெர்ரிடெர்ரனீ மற்றும் கார்சியா பெர்ரீஸ் ஆகிவற்றால் வழங்கப்படுகின்றன. பாஸ்டியாவிலிருந்தான பயணத்துக்கு வழக்கமான பெர்ராரிகளில் 4 மணிநேரம், 45 நிமிடங்களும், விரைவு பெர்ராரிகளில் 3 மணிநேரம், 40 நிமிடங்களும் எடுக்கின்றது, அதே நேரத்தில் கால்வியிலிருந்து வழக்கமான வாகனங்களில் 3 மணிநேரம், 45 நிமிடங்களிலும், விரைவு வாகனங்களில் 2 மணிநேரம், 45 நிமிடங்களிலும் செல்லலாம். சராசரியாக ஒரு நாளைக்கு நான்கு பெர்ராரிகள் இந்த மார்க்கங்களில் கடக்கின்றன, இந்த எண்ணிக்கை கோடையில் அதிகரிக்கும்.